**From:** tibor auguszta [mailto:tibor.auguszta@gmail.com]
**Sent:** Sunday, November 17, 2019 8:35 PM
**To:** polgarmester@bataszekph.hu
**Subject:** Agrárlogisztikai központ fejlesztéséhez hozzájárulás kérelme

Tisztelt Polgármester Úr!

Pénteki találkozónkon megbeszéltek szerint küldöm összefoglalva, az épülő agrárlogisztikai központhoz csatlakozó terveinket.

Az agrárlogisztikai központ (AK) mellé, hozzá közvetlenül csatlakozva egy kb.200nm alapterületű csarnokot építenénk saját forrásból. Ebben az épületben helyeznénk el sajtfeldolgozó gépsorunkat, technológiánkat. Az AK raktárjában tárolnánk a feldolgozáshoz használt alapanyagot. A saját forrásból épített csarnokban készített termékeket az AK két csarnokában csomagolnánk és szintén itt, egy másik raktárban helyeznénk el a már készterméket kiszállítás előtt.

Induláskor egy műszakban dolgoznánk, 8-10 munkatársat foglalkoztatnánk. Mivel kapacitásunk bővítése már folyamatban van, ezért rövid időn belül több műszakot szerveznénk és ezzel együtt további 5-10 munkatárs foglalkoztatását tervezzük.

Induláskor pár száz, majd a kapacitásbővítéssel az évi 1mrd Ft forgalom elérése a terv. Cégünk telephelyét Bátaszékre helyeznénk. Itt fizetnénk iparűzési adót.

Elképzelésünk megvalósításához kérjük az Önkormányzat határozatban történő hozzájárulását, az Önkormányzati tulajdonban lévő AK körüli hrsz. területen kb. 200nm-es épületünk építéséhez, a területen további bővítésekhez, fejlesztéshez. Mivel az AK építése már folyamatban van, szeretnénk a bővítést is mihamarább megvalósítani, ezért kérnénk a következő legkorábbi közgyűlés alkalmával (november 28.) a hozzájárulásról a határozat meghozatalát.

Felmerülő kérdésekkel szemben állunk szíves rendelkezésükre.

Hozzájárulásukért előre is köszönettel,

Auguszta Tibor

ügyvezető

Sultan Sajt Kft.